stanford-oval/wikipedia huggingface dataset:
24. kesäkuuta
Kuolleita

238 – Maximinus Thrax, Rooman keisari (s. 173)
1398 – Hongwu, Kiinan Ming-dynastian perustaja ja ensimmäinen keisari (s. 1328)
1519 – Lucrezia Borgia, Ferraran herttuatar (s. 1480)
1860 – Jérôme Bonaparte, Westfalenin kuningas 1807–1813, Napoleonin veli (s. 1784)
1908 – Grover Cleveland, Yhdysvaltain presidentti (s. 1837)
1922 – Walther Rathenau, Weimarin tasavallan ulkoministeri (s. 1867)
1923 – Edith Södergran, suomalainen runoilija (Dikter) (s. 1892)
1957 – Sulo Wuolijoki, suomalainen lehtimies, poliitikko ja SDP:n kansanedustaja (s. 1881)
1973 – Lauri Riikonen, suomalainen poliitikko ja maaherra (s. 1900)
1974 – Reidar Suomenrinne, saamelaisvaltuuskunnan ensimmäinen puheenjohtaja (s. 1931)
1977 – Aleko Lilius, kansainvälinen seikkailija, lehtimies, liikemies, kirjailija ja valokuvaaja (s. 1890)
1984 – Erik Castrén, suomalainen oikeustieteen professori (s. 1904)
1987 – Jackie Gleason, yhdysvaltalainen näyttelijä ja koomikko (s. 1916)
1997 – Mikko Laasio, suomalainen taidemaalari (s. 1913)
2000 – Duncan Kyle, englantilainen jännityskirjailija (s. 1930)
2000 – Ilkka Lammi, suomalainen taidemaalari (s. 1976)
2005 – Paul Winchell, yhdysvaltalainen vatsastapuhuja ja ääninäyttelijä (s. 1922)
2007 – Chris Benoit, yhdysvaltalainen show-painija (s. 1967)
2007 – Derek Dougan, pohjoisirlantilainen jalkapalloilija (s. 1938)
2008 – Leonid Hurwicz, vuoden 2007 Nobelin taloustieteen palkinnon saanut yhdysvaltalainen taloustieteilijä (k. 1917)
2008 – Tauno Äikää, suomalainen urkuri ja pianisti (s. 1917)
2009 – Roméo LeBlanc, kanadalainen poliitikko, kenraalikuvernööri 1995–1999 (s. 1927)
2011 – Seppo Nurmimaa, suomalainen lavastaja ja pukusuunnittelija (s. 1931)
2011 – Tomislav Ivić, kroatialainen jalkapallovalmentaja (s. 1933)
2013 – Emilio Colombo, italialainen diplomaatti ja poliitikko (s. 1920)
2014 – Eli Wallach, yhdysvaltalainen näyttelijä (s. 1915)
2016 – Charles Chaynes, ranskalainen säveltäjä (s. 1925)
2019 – Billy Drago, yhdysvaltalainen näyttelijä (s. 1945)
2019 – Matti Linnanahde, suomalainen toimittaja (s. 1949)
2020 – Marc Fumaroli, ranskalainen historioitsija, esseisti ja retoorikko (s. 1932)
2020 – Juha Suominen, suomalainen oopperalaulaja (s. 1953)
2020 – Gösta Ågren, suomenruotsalainen runoilija ja elokuvaohjaaja (s. 1936)
2021 – Benigno Aquino III, Filippiinien presidentti 2010–2016 (s. 1960)
2024 – Kari Aartoma, suomalainen runoilija, kirjailija, kääntäjä ja pakinoitsija (s. 1958)
2024 – Eero Peltola, suomalainen tietojenkäsittelyopin professori (s. 1938)
Juhlapäiviä

Johannes Kastajan päivä, alkuperäinen juhannuspäivä, jota edelleen vietetään muun muassa katolisessa ja ortodoksisessa kirkossa. Suomessa ja Ruotsissa juhannuspäivä on nykyisin 24. kesäkuuta vain päivän sattuessa lauantaiksi (viimeksi 2017, seuraavan kerran 2023).
Englanti: Quarter days (neljännesvuoden kunniaksi, palvelusväen palkkaamisen ja maksujen päivä).
Irlanti: Irish Quarter days Irlannin kalenterissa (vuosineljänneksen juhla).
Newfoundland ja Labrador: Discovery Day (juhlitaan John Cabot'n saapumista vuonna 1497).
Peru: Dia del Indio.
Québec: Fête nationale du Québec eli St-Jean-Baptiste Day.
Skotlanti: Bannockburn Day (katso vuoden 1314 tapahtumista yllä).
Bahá'í: Rahmat'in (Armon) juhla - Bahá'í-kalenterin kuudennen kuukauden 1. päivä.
| 0 | 1 | 2 |
| --- | --- | --- |
|  |   Lyhyt tiivistelmä päivästä 24. kesäkuuta: |  |
:   Juan Manuel Fangio 1340 – Satavuotisessa sodassa käytiin Sluysin meritaistelu, jossa Ranskan kruunua tavoitelleen Englannin kuningas Edvard III:n laivasto tuhosi Ranskan Filip VI:n laivaston.  1497 – John Cabot nousi maihin Kanadassa ensimmäisenä eurooppalaisena sitten viikinkien.  1812 – Napoleon hyökkäsi Venäjälle.  1911 – Argentiinalainen Formula 1 -kuljettaja Juan Manuel Fangio syntyi.  1930 – Ranskalainen elokuvaohjaaja Claude Chabrol syntyi.  1944 – Brittiläinen kitaristi Jeff Beck syntyi.  
Katso myös: kalenteri ~ 23. kesäkuuta, 25. kesäkuuta
Vuoden kuukaudet ja päivät
| --- | --- |
tammikuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
helmikuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  (30 )
maaliskuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
huhtikuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
toukokuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
kesäkuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
heinäkuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
elokuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
syyskuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
lokakuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
marraskuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
joulukuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31
Plautus

Titus Maccius Plautus
Titus Maccius Plautus (254–184 eaa.) oli roomalainen näytelmäkirjailija. Häntä pidetään Terentiuksen ohella roomalaisen kirjallisuuden huomattavimpana komedioiden kirjoittajana ja attikalaisen komedian muokkaajana roomalaiseen muotoon. Roomalaisten makutottumukset komedioissa olivat huomattavasti karkeammat kuin kreikkalaisten. Kaikkiaan Plautuksen arvellaan kirjoittaneen 130 näytelmää, joista 21 on säilynyt nykyaikaan saakka.
Elämä

Plautuksen oletetaan olleen alhaissyntyinen, syntyjään Umbriasta Sarsinan pikkukaupungista ja saaneen melko vähäisen koulutuksen. Hänen tiedetään yrittäneen luoda uraa legioonalaisena ja kauppiaana. Kauppiaan ura päättyi vararikkoon. Sen jälkeen Plautus oli rahaton ja koditon ja kulki ovelta ovelle pienen käsimyllyn kanssa ja pyysi päästä tekemään jauhatuksia ihmisten koteihin. Teatteriuransa hän aloitti kiertelevissä näyttelijäseurueissa, jotka esittivät roomalaisia kansannäytelmiä, joissa esiintyivät tietyt vakihahmot. Hahmoja olivat kyttyräselkäinen huijari, vanha höperö ukkeli, suursyömäri ja lörpöttelijä. Tärkeintä oli saada yleisö nauramaan.
Teokset

Plautuksen komediat, jotka ovat yksiä vanhimpia kokonaisia latinankielisiä teoksia, ovat suurimmaksi osakseen käännöksiä kreikkalaisista, varsinkin Menandroksen näytelmistä. Ne ovat täynnä elämäniloa, vuorosanat ovat voimakkaita ja tapahtumat eläviä. Kieli on kansanomaista ja se on kaukana Naeviuksen ja Enniuksen ylevyyteen pyrkivästä latinasta.
Useimmat Plautuksen komediosta ovat juonellisia. Hänen komediaansa Mostellaria käytti Ludvig Holberg esikuvanaan kirjoittaessaan teostaan Abradakabra. Hänen luonnekomedioitaan ovat käyttäneet esikuvinaan William Shakespeare ja Molière. Molière käytti Plautuksen komediaa Aulularia näytelmänsä Saituri esikuvana. Aululariassa saituri on kätkenyt kaikki rahansa suureen ruukkuun ja joutuu lopulta huijatuksi. Miles Gloriosus kertoo sotasankaruudellaan kerskuvasta miehestä joka uskoo olevansa suuri naistenmies, mutta päätyy pahoinpidellyksi. Kolmas Plautuksen käyttämä lajityyppi on tilannekomedia. Komedia Menaechimi kertoo identtisistä kaksosista, jotka ovat joutuneet eroon toisistaan hyvin varhain. Toinen kaksosista saa asiasta vihiä ja lähtee etsimään kadonnutta veljeään ja sen jälkeen tapahtuukin monia hupaisia sattumuksia.
Plautuksen näytelmiä vaivaa tietyllä tapaa se, että niiden komiikka on niin repivää ja alleviivaavaa. Jos hän olisi malttanut kehitellä henkilöhahmojaan ja tehdä huumoriaan hienovaraisemmaksi, ne olisivat huomattavasti parempia. Toisaalta, Plautuksen aikana Roomassa ei vielä ollut kiinteitä teattereita ja näytelmiä esitettiin markkinoilla ja suurina juhlapäivinä. Tuolloin niiden täytyi kilpailla huomiosta hevoskilpailujen, nyrkkeilyotteluiden ja muun markkinahumun kanssa. Jos yleisöä ei naurattanut, se lähti pois. Plautus keksi liittää näytelmiinsä myös musiikkia ja tanssia, mutta näytelmiin liittyneet sävellykset ja koreografiat ovat aikaa sitten kadonneet.
Nykyaikana Plautuksen komediat Miles Gloriosus ja Pseudolus olivat pohjana vuoden 1962 musikaalille A Funny Thing Happened on the Way to the Forum. Musikaalista on myös elokuvaversio.
Teokset > Luettelo komedioista

| 0 | 1 | 2 |
| --- | --- | --- |
|  Addictus  Amfitryon (Amphitruo)  Asinaria  Aulularia  Bacchides  Captivi  Epidicius  Kaneli (Casina)  |  Kauppias (Mercator)  Kiusanhenki (Mostellaria)  Korulipas (Cistellaria)  Kärsäkäs (Curculio)  Menaechmi  Miles Gloriosus  Persa  Poenulus  |  Pseudolus  Rudens  Saturio  Stichus  Trinummus  Truculentus  Vidularia  |
Kirjallisuutta > Suomennetut teokset

Plautus: Amfitryon, Kaneli, Korulipas, Kärsäkäs, Kauppias, Kiusanhenki.  Suomentanut Sami Jansson ja Arto Kivimäki. Teos, 2024.  ISBN 978-952-363-337-7
Aiheesta muualla

Kuvia tai muita tiedostoja aiheesta Plautus Wikimedia Commonsissa
Sitaatteja aiheesta Plautus Wikisitaateissa
Antioquiansirkku

| Antioquiansirkku |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Sirkkulit Passerellidae
Suku::  Andiensirkut Atlapetes
Laji::  blancae
Kaksiosainen nimi
 Atlapetes blancae  Donegan, 2007 

Katso myös
   Antioquiansirkku Wikispeciesissä   Antioquiansirkku Commonsissa 
Infobox OKNimi-testi OKIUCN-testi OK: 
Antioquiansirkku (Atlapetes blancae) on Etelä-Amerikassa uhanalaisena tavattava sirkkuleihin kuuluva varpuslintu.
Koko ja ulkonäkö

Kooltaan antioquiansirkku on noin 17 cm ja on ruumiinrakenteeltaan tukevahko. Sukupuolet muistuttavat toisiaan ulkonäöltään. Lajin päälaki on punaruskea, sen naama on musta ja kurkku ja kaula valkoiset. Selästään antioquiansirkku on harmaa ja sen siivet ja pyrstö ovat tummemmat. Siivissä on valkoinen laikku. Linnun vatsa on harmahtavan valkoinen.
Levinneisyys ja elinympäristö

Antioquiansirkkua tavataan Kolumbiasta Antioquian departementista. Se tunnettiin vain museoyksilöistä, kunnes vuonna 2018 löytyi villejä lintuja. Antioquiansirkun elinympäristöä ovat metsänreunojen pensaikot 2 400–2 800 metrin korkeudella merenpinnasta. Toisinaan sitä tavataan myös puutarhoista.
Antioquiansirkku luokitellaan äärimmäisen uhanalaiseksi ja kannan kooksi arvioidaan alle 50 täysikasvuista yksilöä. Kantaa uhkaa elinympäristön muuttaminen maanviljelysmaaksi ja pesissä loisiva hohtoturpiaali.
Oscar Hiljemark

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Oscar Karl Niclas Hiljemark
Syntymäaika: 28. kesäkuuta 1992 (ikä 32)
Syntymäpaikka: Gislaved, Ruotsi
Pelipaikka: puolustava keskikenttäpelaaja
Pituus: 184 cm
Paino: 75 kg
Seura
Seura: Genoa
Pelinumero: 88
Junioriseurat
: Gislaved
2008–2010: Elfsborg
Seurat
| Vuodet | Seura | O | (M) |
| 2010–2012 | Elfsborg | 61 | (5) |
| 2013–2015 | PSV Eindhoven | 49 | (2) |
| 2015 | → Jong PSV | 3 | (0) |
| 2015–2017 | Palermo | 38 | (4) |
| 2016–2017 | → Genoa |  |  |
| 2017– | Genoa |  |  |
| 2017–2018 | → Panathinaikos |  |  |
Maajoukkue
| 2008–2009 | Ruotsi U17 | 3 | (1) |
| 2009–2010 | Ruotsi U19 | 4 | (2) |
| 2011–2015 | Ruotsi U21 | 37 | (4) |
| 2012– | Ruotsi | 27 | (2) |
 Seurajoukkueuran tilastot kattavat vain kansalliset sarjat, päivitetty 9. kesäkuuta 2016.  Maajoukkueuran tilastot päivitetty 27. elokuuta 2019.
Oscar Karl Niclas Hiljemark (s. 28. kesäkuuta 1992 Gislaved) on ruotsalainen entinen jalkapalloilija (puolustava keskikenttäpelaaja) ja jalkapallovalmentaja. Hän valmentaa Allsvenskanissa pelaava IF Elfsborg.
Seurajoukkueura > Elfsborg

Hiljemark teki ensiesiintymisensä Ruotsin pääsarjassa Allsvenskanissa 26. syyskuuta 2010, kun hänen joukkueensa Elfsborg kohtasi vierasottelussa Brommapojkarnan. Yhteensä Hiljemark pelasi syksyllä 2010 neljä sarjaottelua. Seuraavat kaksi kautta hän lukeutui Elfsborgin runkopelaajiin pelaten kauden 2011 aikana 29 ja kauden 2012 aikana 28 sarjaottelua. Kaudella 2012 Elfsborg voitti Ruotsin-mestaruuden.
Seurajoukkueura > PSV Eindhoven

Tammikuussa 2013 Hiljemark siirtyi Alankomaiden pääsarjassa Eredivisiessä pelaavaan PSV Eindhoveniin 2,2 miljoonan euron siirtosummalla. Hiljemark otti seurassa heti paikan pelaavasta kokoonpanosta. Hän pelasi kauden 2012–2013 kevätpuoliskon aikana 11 sarjaottelua. PSV sijoittui toiseksi sekä sarjassa että KNVB-cupissa. Hiljemark kuului vakiokokoonpanoon myös koko kauden 2013–2014 pelaten sen aikana Eredivisiessä 27 ottelua. Kaudella 2014–2015 Hiljemark oli voittamassa Alankomaiden-mestaruutta. Hän pelasi kauden aikana vain 11 Eredivisie-ottelua, koska loukkaantuminen piti hänet poissa kentiltä syyskuun puolivälistä tammikuun puoliväliin.
Seurajoukkueura > Palermo ja Genoa

Heinäkuussa 2015 Italian pääsarjassa Serie A:ssa pelaava Palermo hankki Hiljemarkin 2,5 miljoonan euron siirtosummalla. Hän nousi heti joukkueensa tärkeimpien pelaajien joukkoon pelaten kaudella 2015–2016 kaikissa 38 sarjaottelussa, joista 36:ssa hän oli avauskokoonpanossa. Hiljemark rikkoi myös yhden kauden maaliennätyksensä tehtyään sarjaotteluissa neljä maalia. Vuonna 2017 Hiljemark kirjoitti sopimuksen Genoan kanssa. Kolmessa vuodessa mies pelasi 34 ottelua Genoassa, mutta meni myös lainalle Panathinaikosiin sekä Dynamo Moskovaan.
Seurajoukkueura > AaB

Lokakuussa 2020 Hiljemark piipahti Tanskan Aalborgissa. Hiljemark kirjoitti kolmen vuoden sopimuksen Aalborg BK:n kanssa. Hiljemark lopetti kuitenkin uransa jo kesällä 2021 loukkaantumisten vuoksi. Hän pelasi vain 11 ottelua seurassa, ja teki niissä yhden maalin.
Maajoukkueura

Ruotsin A-maajoukkueessa Hiljemark teki ensiesiintymisensä 18. tammikuuta 2012 ystävyysottelussa Bahrainia vastaan. Hän teki 2–0 päättynessä ottelussa myös maalin. Ensimmäisen kilpailullisen A-maaottelunsa Hiljemark pelasi 17. marraskuuta 2015, kun Ruotsi pelasi vieraissa 2–2-tasapelin Tanskaa vastaan EM-kilpailujen 2016 karsinnoissa. Hiljemark valittiin myös EM-lopputurnaukseen lähtevään joukkueeseen. Hiljemark pelasi myös MM-kisoissa 2018 Meksikoa ja Etelä-Koreaa vastaan.
Hiljemark oli voittamassa alle 21-vuotiaiden Euroopan-mestaruutta Tšekissä 2015.
Valmentajaura

Hiljemarkin ura valmentajana alkoi Aalborg BK:ssa, eli samassa seurassa missä pelaajaura loppui. Hän oli ensin apuvalmentaja, mutta valittiin ykkösvalmentajaksi 2023. Huhtikuussa 2024 miehestä tuli kasvattiseuransa Elfsborgin päävalmentaja.
Saavutukset

Elfsborg:
Allsvenskan: 2012
PSV Eindhoven:
Eredivisie: 2014–2015
Ruotsin maajoukkue:
Alle 21-vuotiaiden EM-kilpailut: kultaa 2015
Tilastot

Kausikohtaiset tilastot aikuisten sarjaotteluista. Päivitetty 9. kesäkuuta 2016.
| Kausi | Seura | Sarja | O | M |
| --- | --- | --- | --- | --- |
| 2010 | Elfsborg |  Allsvenskan | 4 | 0 |
| 2011 | Elfsborg |  Allsvenskan | 29 | 3 |
| 2012 | Elfsborg |  Allsvenskan | 28 | 2 |
| 2012–2013 | PSV Eindhoven |  Eredivisie | 11 | 0 |
| 2013–2014 | PSV Eindhoven |  Eredivisie | 27 | 2 |
| 2014–2015 | PSV Eindhoven |  Eredivisie | 11 | 0 |
| 2014–2015 | Jong PSV |  Eerste divisie | 3 | 0 |
| 2015–2016 | Palermo |  Serie A | 38 | 4 |
| Yhteensä | Yhteensä | Yhteensä | 151 | 11 |
Hiljemark edustamassa Ruotsin alle 21-vuotiaiden maajoukkuetta ottelussa Sveitsiä vastaan kesäkuussa 2013
Hiljemark edustamassa Ruotsin alle 21-vuotiaiden maajoukkuetta ottelussa Sveitsiä vastaan kesäkuussa 2013
Ketiapiini

| --- | --- |


Ketiapiini
Systemaattinen (IUPAC) nimi
2-(2-(4-dibentso[b,f][1,4]tiatsepin- 11-yyli-1-piperatsinyyli)etoksi)etanoli
Tunnisteet
CAS-numero: 111974-69-7
ATC-koodi: N05AH04
PubChem CID: 5002
DrugBank: APRD00675
Kemialliset tiedot
Kaava: C21H25N3O2S 
Moolimassa: 383,5099 g/mol
Farmakokineettiset tiedot
Hyötyosuus: 100 %
Proteiinisitoutuminen: 83 %
Metabolia: hepaattinen
Puoliintumisaika: 7 t (alkutuote) 9-12 t (aktiivinen metaboliitti norketiapiini)
Ekskreetio: virtsa (73 %), ulosteet (20 %)
Terapeuttiset näkökohdat
Raskauskategoria:  C
Reseptiluokitus:  reseptivalmiste (FI)  
Antotapa: suun kautta
Seroquel-tabletteja
Seroquel Prolong 300 ja 200 mg:n depottabletteja
Seroquel Prolong 300 mg:n depottabletteja
Ketiapiini (mm. kauppanimillä Biquetan, Ketipinor, Seroquel, Seroquel Prolong (depottabletti), ja Quetiapin) on piperatsiinijohdannaisiin kuuluva epätyypillinen eli toisen polven psykoosilääke, joka vaikuttaa keskushermostossa useisiin hermosolujen välittäjäaineen vastaanottajiin.
Lääkkeen myynti- ja markkinointilupa koskee kaksisuuntaisen mielialahäiriön maniavaiheiden ja sairauteen liittyvän vaikea-asteisen masennuksen hoitoa sekä näiden estohoitoon, jos hoidolle on saatu aiemmin hoidollista vastetta. Kaksisuuntaisen mielialahäiriön lisäksi lääke on hyväksytty skitsofrenian hoitoon. Suomalaisen Käypähoito-suosituksen mukaan ketiapiinia voidaan käyttää vaikea-asteisessa masennuksessa masennuslääkkeen lisälääkkeenä, jos masennuslääkkeellä ei ole yksinään saatu riittävää hoitovastetta.
Ketiapiini on tarkoitettu vain aikuisten hoitoon, sillä lapsien ja nuorien osalta ei ole tehty riittäviä kliinisiä tutkimuksia. Tehtyjen tutkimuksien perusteella tiedetään, että ketiapiinihoidon haittavaikutukset korostuvat lapsilla ja nuorilla.  Tästä huolimatta sitä on käytetty esimerkiksi lasten ja nuorten psykoottisten häiriöiden hoitoon.
Historia

Lääkkeen toi alun perin markkinoille lääketehdas Astra Zeneca vuonna 1997 nimellä Seroquel. Lääkkeen lyhytvaikutteisen version patentin vanhennuttua vuonna 2012 on markkinoille tullut useita rinnakkaislääkkeitä. Vuonna 2007 Hollannin lääkeviranomaiset hyväksyivät pitkävaikutteisen Seroquel Prolongin käytön skitsofrenian hoidossa ja näin depot-versio pääsi levitykseen Euroopassa. Suomessa pitkäaikaisvaikutteisen Seroquel Prolongin patenttisuoja on päättynyt ja vuodesta 2015 lähtien alkuperäistuotteen ohessa on ollut tarjolla halvempia rinnakkaisvalmisteita. Britanniassa ja Saksassa oikeus kumosi Seroquel Prolongin tuotesuojan jo vuonna 2012, mutta näillä päätöksillä ei ollut vaikutusta muihin Euroopan maihin.
Vaikutustapa

Ketiapiinista muodostuu elimistössä lukuisia aineenvaihduntatuotteita, joista  norketiapiinia (N-desalkyyliketiapiini) pidetään tärkeimpänä. Ketiapiinin mielialaa tasaava vaikutus liittyy norketiapiiniin. Sen sijaan veren ketiapiinipitoisuudella ei ole havaittu olevan yhteyttä lääkkeestä saatuun hoitovasteeseen.
Norketiapiini ja ketiapiini vaikuttavat lukuisiin hermosolujen välittäjäaineen vastaanottajamolekyyleihin eli reseptoreihin. Ne sitoutuvat 12 eri reseptorityyppiin siten, että norketiapiinin sitoutuminen on yleensä huomattavasti ketiapiinin sitoutumista suurempaa.
Norketiapiini ja ketiapiini sitoutuvat etenkin H1- histamiinireseptoreihin salvaten niitä voimakkaasti. Jo 50 milligramman annos salpaa arviolta kaikki H1-reseptorit ja puolet serotoniini 5HT2a ja dopamiini D2 reseptoreista. Ketiapiinin väsyttävän vaikutuksen oletetaan johtuvan sen sentraalista histamiini H1 reseptoria salpaavasta vaikutuksesta sekä vähäisemmässä määrin alpha-1-antiadrenergisestä ja antimuskariinienergisistä vaikutuksista.
Norketiapiini ja ketiapiini  sitoutuvat myös aivojen 5HT2-serotoniinivastaanottajiin ja D1- ja D2- dopamiinivastaanottajiin vaikuttaen enemmän ensin mainittuihin, minkä arvellaan parantavan ketiapiinin kykyä poistaa psykoottisuutta.
Ketiapiini ja norketiapiini salpaavat voimakkaasti histamiinivastaanottajia ja alfa1-adrenaliinivastaanottajia, hieman heikommin alfa2-adrenaliinivastaanottajia, kohtalaisesti tai voimakkaasti useita muskariinivastaanottajia mutta eivät olennaisesti bentsodiatsepiinivastaanottajia. Kumpikin salpaa noradrenaliinivälittäjiä (NET) ja norketiapiini aktivoi osittain 5HT 1A -vastaanottajia, millä saataa olla masennusta lievittävä vaikutus.
Imeytyminen ja hajoaminen

Nopeavaikutteinen ketiapiini imeytyy nopeasti ruoansulatuskanavasta. Ketiapiini imeytyy elimistöön yli 95-prosenttisesti. Ketiapiinin pitoisuus veriplasmassa on suurimmillaan 1–2 tunnin kuluttua. Ketiapiinilla on runsas ensikierron metabolia. Noin 83 prosenttia nautitusta ketiapiinista sitoutuu plasman proteiineihin. Nautitun ketiapiinin määrä ja veren ketiapiinipitoisuus korreloivat heikosti keskenään ja niiden välillä esiintyy jopa yli 20-kertaisia yksilöllisiä eroja.Elimistöön päätynyt ketiapiini hajoaa maksassa ja ohutsuolessa esiintyvän CYP3A4-entsyymin toimesta ja vähäisemmissä määrin myös CYP2D6-entsyymin avulla. Norketiapiini eli N-desalkyyliketiapiini on ketiapiinin tärkein hajoamistuote. Ketiapiini poistuu elimistöstä pääasiassa maksa-aineenvaihdunnan kautta. Ketiapiinin määrä veressä puoliintuu noin 7 tunnissa ja norketiapiinin määrä noin 12 tunnissa. Ketiapiinin puhdistuma verestä pienenee yli 65-vuotiailla noin 30−50 prosenttia, vaikeaa munuaisten tai maksan vajaatoimintaa sairastavilla noin 25 prosenttia. Ketiapiini poistuu elimistöstä virtsan ja vähäisemmässä määrin ulosteen mukana.
Haittavaikutukset

Ketiapiinin yleisimpiä haittavaikutuksia ovat hemoglobiiniarvojen pieneminen, veren rasva-arvojen nousu, huimaus, uneliausuus, päänsärky, ekstrapyramidaalioireet ja suun kuivuminen. Harvinaisemmat haittavaikutukset liittyvät myös muun muassa umpieritysjärjestelmään, uniin, ruoansulatusongelmiin ja maksa-arvojen muutoksiin. Joissain tapauksissa ketiapiinihoito on aiheuttanut itsetuhoisten ajatusten lisääntymistä ja yleistä kliinisen tilan heikentymistä.
Ketiapiinia määretessä tulee ottaa huomioon muu psykiatrinen lääkitys, etenkin muu serotoniin eritykseen vaikuttava lääkehoito ja alkoholia tulee hoidon aikana käyttää varoen. Ketiapiinin lopettamisen yhteydessä voi esiintyä esimerkiksi ärtyneisyyttä tai kuumetta.
Yliannostuksessa ketiapiinin haittavaikutukset korostuvat ja se voi aiheuttaa sydänoireita tai kouristuksia. Ketiapiinille ei ole vasta-ainetta ja siksi yliannostuksen hoito onkin oireenmukaista.
Ketiapiinin aineenvaihduntatuote norketiapiinilla on antikolinergisia haittavaikutuksia. Se sitoutuu  muskariinireseptoreihin voimakkaasti tai ainakin kohtalaisesti.
Väärinkäyttö

Ketiapiinin väärinkäyttö, väärinkäytön yleisyys, turvallisuus ja vaikutukset eivät ole hyvin tunnettuja. Lääketieteellisissä aikakauslehdissä on kuvattu joitakin tapauksia joissa potilaan on todettu joko murskanneen ketiapiinipillereitä ja  nuuskanneen sitä jauheena tai sekakäyttänyt sitä kokaiinin, marihuanan tai heroiinin kanssa vahvistaakseen näiden huumaavaa vaikutusta.